smcproject/ml-wiki-sentences huggingface dataset:
1904-ൽ പ്രസിദ്ധീകരിച്ച ബീറ്റ് ശേഖരത്തിന്റെ കാറ്റലോഗിൽ വിവരിക്കുന്നതുവരെ ഈ പെയിന്റിംഗ് വ്യാപകമായി അറിയപ്പെട്ടിരുന്നില്ല.
1904 ന് ശേഷമുള്ള ആദ്യ ദശകങ്ങളിൽ ഇത് ഒരു വെർമീർ ചിത്രം ആയി പരക്കെ അംഗീകരിക്കപ്പെട്ടു.
ഇരുപതാം നൂറ്റാണ്ടിന്റെ മധ്യത്തിൽ, ചിലർ "വെർമിയേഴ്സ്" ഹാൻ വാൻ മീഗെരെൻ വ്യാജമാണെന്ന് കണ്ടെത്തിയതിനാൽ സംശയം മറ്റുള്ളവരിൽ പതിഞ്ഞു.
അത് സഹായകരമായി.
1993-ൽ ബാരൺ റോളിൻ സോതെബിയോട് പെയിന്റിംഗിനെക്കുറിച്ച് ഗവേഷണം നടത്താൻ ആവശ്യപ്പെട്ടു.
സാങ്കേതിക പരീക്ഷണങ്ങളുടെ ഒരു പരമ്പര തുടർന്നു.
ഇത് ഒരു വെർമീർ ചിത്രം ആണെന്ന് മിക്ക വിദഗ്ധരെയും ബോധ്യപ്പെടുത്തിയി.
ചിത്രകാരന്റെ മരണശേഷം ഭാഗങ്ങളായി പുനർനിർമ്മിച്ചതാകാം ഇത്.
റോളിന്റെ അവകാശികൾ 2004 ൽ സോതെബീസ് വഴി പെയിന്റിംഗ് സ്റ്റീവ് വൈനിന് 30 ദശലക്ഷം ഡോളറിന് വിറ്റു.
പിന്നീട് ഇത് തോമസ് കപ്ലാന്റെ ഉടമസ്ഥതയിലുള്ള ലൈഡൻ കളക്ഷനായി വാങ്ങി.
യുണൈറ്റഡ് സ്റ്റേറ്റ്സ്, ബ്രിട്ടൻ, ജപ്പാൻ, ഇറ്റലി , ഫ്രാൻസ് എന്നിവിടങ്ങളിൽ ഇത് സമീപകാലത്ത് നിരവധി വെർമീർ എക്സിബിഷനുകളിൽ പ്രത്യക്ഷപ്പെട്ടു.
അവലംബം ബാഹ്യ ലിങ്കുകൾ Webpage on the painting at the Essential Vermeer website Leiden Collection catalogue entry
എ ബ്യൂട്ടിഫുൾ മൈൻ‌ഡ് (ചലച്ചിത്രം) ഇംഗ്ലീഷ് വിലാസം https://ml.wikipedia.org/wiki/A_Beautiful_Mind_(film)
പ്രശസ്ത ഗണിതശാസ്ത്രജ്ഞനും സാമ്പത്തിക ശാസ്ത്രത്തിനു നോബൽ സമ്മാന ജേതാവുമായ ജോൺ ഫോർ‌ബ്‌സ് നാഷിന്റെ ജീവചരിത്രാംശമുള്ള ഒരു അമേരിക്കൻ ചലച്ചിത്രമാണ്‌ എ ബ്യൂട്ടിഫുൾ മൈൻഡ് .
അകീവ ഗോൾ‌ഡ്‌സ്മാൻ കഥയും റോൺ ഹോവാർഡ് സം‌വിധാനവും നിർ‌വ്വഹിച്ച ഈ ചിത്രം സ്ലേവിയ നാസർ ഇതേ പേരിൽ എഴുതിയ 1998 -ലെ പുലി‌റ്റ്‌സർ പുർസ്കാരത്തിനു പരിഗണിച്ച നോവലിനെ ആധാരമാക്കിയാണ്‌ നിർമ്മിച്ചിരിക്കുന്നത്.
റസെൽ ക്രോവ് , ജെന്നിഫർ കൊന്നേലി , എഡ് ഹാരിസ് , പോൾ ബെറ്റനി തുടങ്ങിയവരാണ്‌ ഈ ചിത്രത്തിലെ പ്രധാന കഥാപാത്രങ്ങളായി അഭിനയിച്ചിരിക്കുന്നത്.
ഈ ചിത്രം അമേരിക്കയിൽ പ്രദർശനത്തിനെത്തിയത് 2001 ഡിസംബർ 21 -നാണ്‌.
ഈ ചിത്രം നല്ലപോലെ പ്രേക്ഷകശ്രദ്ധ പിടിച്ചു പറ്റുകയും ആ വർ‍ഷത്തെ ഓസ്കാർ‍ അവാർഡുകൾ വാരിക്കൂട്ടുകയും ചെയ്തു.
മികച്ച ചിത്രം , മികച്ച സം‌വിധായകൻ , സ്വാംശീകരിച്ച മികച്ച തിരക്കഥ , മികച്ച സഹനടി , മികച്ച എഡിറ്റിം‌ഗ് എന്നീ പുരസ്കാരങ്ങളാണ്‌ ഈ ചിത്രം നേടിയത്.
മികച്ച നടൻ, മികച്ച മേക്കപ്പ്, തുടങ്ങിയ പുരസ്കാരങ്ങൾക്കും ഈ ചിത്രം പരിഗണിച്ചിരുന്നു .
അവലംബം പുറമെ നിന്നുള്ള കണ്ണികൾ A Beautiful Mind ഇന്റർനെറ്റ് മൂവി ഡാറ്റാബേസിൽ റോട്ടൻ ടൊമാറ്റോസിൽ നിന്ന് A Beautiful Mind ബോക്സ് ഓഫീസ് മോജോയിൽ നിന്ന് A Beautiful Mind A Beautiful Mind Archived 2008-05-07 at the Wayback Machine .
at MSN Movies Archived 2008-08-07 at the Wayback Machine .
എ മിഡ്സമ്മർ നൈറ്റ്സ് ഡ്രീം Oberon, Titania and Puck with Fairies Dancing by William Blake , c.
വില്യം ഷെയ്ക്സ്പിയർ രചിച്ച ഒരു ഹാസ്യനാടകമാണ് എ മിഡ്സമ്മർ നൈറ്റ്സ് ഡ്രീം ( A Midsummer Night's Dream ) 1595/96 കാലത്താണ് ഇത് എഴുതപ്പെട്ടത്.
ഏതൻസിലെ ഡ്യൂക്കായ തെസേവൂസിന്റെയും ആമസോണിലെ മുൻരാജ്ഞിയായ ഹിപ്പോളിറ്റയുടെയും വിവാഹഘോഷത്തിനോട് അനുബന്ധിച്ച് നടക്കുന്ന സംഭവങ്ങളുടെ ചിത്രീകരണാമാണ് ലോകമീമ്പാടുമായി പ്രദർശിക്കപ്പെട്ടുവരുന്ന ഈ നാടകത്തിന്റെ കഥാതന്തു.
ഈ നാടകത്തിലെ ഒരു കഥാപാത്രമായ ഫെയ്‌റിസുകളുടെ രാജാവ് ഒബെറോനിൽ എന്ന പേരിൽ നിന്നാണ് യുറാനസിന്റെ പ്രധാന ഉപഗ്രഹമായ ഒബറോണിനു പേര് നൽകിയിരിക്കുന്നത്.
{{അവലംബങ്ങൾ ↑ http://malayalambookstore.in/book/%E0%B4%92%E0%B4%B0%E0%B5%81-%E0%B4%AE%E0%B4%BF%E0%B4%A1%E0%B5%8D%E0%B4%B8%E0%B4%AE%E0%B5%8D%E0%B4%AE%E0%B4%B0%E0%B5%8D%E2%80%8D-%E0%B4%B0%E0%B4%BE%E0%B4%A4%E0%B5%8D%E0%B4%B0%E0%B4%BF%E0%B4%AF%E0%B4%BF%E0%B4%B2%E0%B5%86-%E0%B4%B8%E0%B5%8D%E0%B4%B5%E0%B4%AA%E0%B5%8D%E0%B4%A8%E0%B4%82/7796/
എം.സി. എബ്രഹാം ഇംഗ്ലീഷ് വിലാസം https://ml.wikipedia.org/wiki/M.
ഒന്നാമത്തെയും രണ്ടാമത്തേയും കേരള നിയമസഭയിൽ അംഗമായിരുന്ന ഒരു കോൺഗ്രസ് രാഷ്ട്രീയ പ്രവർത്തകനായിരുന്നു എം.സി. എബ്രഹാം (ജൂൺ 1918-ഡിസംബർ 24 -1997).
ഒരു അഭിഭാഷകാനായി ഔദ്യോഗിക ജീവിതം നയിച്ച എബ്രഹാം കടുത്തുരുത്തി നിയസഭാ മണ്ഡലത്തിൽ നിന്നാണ് കോൺഗ്രസ് പ്രതിനിധിയായി ഒന്നും രണ്ടും നിയമസഭയിലംഗമായത്.
ചങ്ങനാശ്ശേരി എസ്.ബി. കോളെജിൽ നിന്ന് ബി.എ.യും തിരുവനന്തപുരം ലോകേളേജിൽ നിന്ന് ബി.എൽ.ഉം പാസ്സായിട്ടുണ്ട്.
1944-ൽ തിരുവനന്തപുരം ഹൈക്കോടതിയിൽ അഭിഭാഷകനായി ചേർന്നു.
മാഞ്ഞൂർ പഞ്ചായത്ത് പ്രസിഡന്റ്, ക്നാനയ മഹാജനസഭ ജനറൽ സെക്രട്ടറി, സ്വാതന്ത്ര സമരസേനാനി , കോട്ടയം ജില്ലാ കോൺഗ്രസ്സ് കമ്മിറ്റി സെക്രട്ടറി, കെ.പി.സി.സി. എക്സിക്യൂട്ടിവ് കമ്മറ്റിയംഗം, കെ.റ്റി.
ഡി.സി. മേധാവി, അഗ്രികൾച്ചറൽ ഡെവലപ്മെന്റ് ബാങ്ക് ബോർഡംഗം എന്നീ പദവികൾ എം.സി. എബ്രഹാം വഹിച്ചിട്ടുണ്ട്.
വിമോചനസമരക്കാലത്ത് ഇദ്ദേഹം ജയിൽവാസം അനുഷ്ഠിച്ചിട്ടുണ്ട്.
രണ്ടാം നിയമസഭയിൽ കോൺഗ്രസ് പാർട്ടിയുടെ ചീഫ് വിപ്പായിരുന്നു.
1965-ലും, 1967ലും കടുത്തുരുത്തി നിയസഭാ മണ്ഡലത്തിൽ നിന്ന് മത്സരിച്ചെങ്കിലും വിജയിച്ചില്ല, പിന്നീട് 1977-ൽ ഏറ്റുമാനൂരിൽ നിന്നും നിയമസഭയിലേക്ക് മത്സരിച്ചിരുന്നു.
മാഞ്ഞൂർ കരയിൽ മാക്കീൽ ചുമ്മാരിന്റേയും അന്നമ്മയുടെയും മൂന്നാമത്തെ മകനായി 1918 ജൂണിൽ വൈക്കത്ത് ജനിച്ചു.
ഏപ്പുക്കുട്ടി, ചാക്കോ, ലൂക്ക, തോമസ് എന്നിവർ സഹോദരങ്ങളും ഏലിക്കുട്ടി കണ്ടാരപ്പളിൽ, ത്രേസ്യാമ്മ പതിയിൽ, സിസ്റ്റർ സിബിയാ, റോസമ്മ പതിയിൽ പ്ലാച്ചേരിയിൽ എന്നീവർ സഹോദരിമാരുമാണ്.
ത്രേസ്യാമ്മയാണ് ഭാര്യ അഞ്ച് ആൺമക്കളും രണ്ട് പെൺമക്കളുമുണ്ട് .
പ്ര‍സിദ്ധീകരണങ്ങൾ : കനായിത്തോമ, പൂവത്തിൽ ഇട്ടിക്കുരുവിള തരകൻ അവലംബം
എം.സി. ജോസഫൈൻ
സംസ്ഥാന വനിത കമ്മീഷൻ്റെ  മുൻ അധ്യക്ഷയും എറണാകുളം ജില്ലയിൽ നിന്നുള്ള മുതിർന്ന മാർക്സിസ്റ്റ് പാർട്ടി നേതാവുമായിരുന്ന ജി.സി.ഡി.എയുടെ മുൻ ചെയർപേഴ്സണുമായ ഇടതുപക്ഷ പ്രവർത്തകയായിരുന്നു എം.സി.ജോസഫൈൻ (1948-2022) ജീവിതരേഖ
എറണാകുളം ജില്ലയിലെ വൈപ്പിൻ താലൂക്കിലെ മുരിക്കുംപാടം എന്ന കായലോര ഗ്രാമത്തിൽ മാപ്പിളശേരി ചവരോയുടേയും മഗ്ദലനേയുടെയും മകളായി 1948 ഓഗസ്റ്റ് 3ന് ജനിച്ചു.
പ്രാഥമിക വിദ്യാഭ്യാസത്തിനുശേഷം മഹാരാജാസ് കോളേജിൽ പഠിക്കവെയാണ് രാഷ്ട്രീയപ്രവേശനം.
വിദ്യാർത്ഥി-യുവജന-മഹിള പ്രസ്ഥാനങ്ങളിലൂടെ പൊതുരംഗത്തെത്തിയ ജോസഫൈൻ ജനാധിപത്യ മഹിള അസോസിയേഷൻ അഖിലേന്ത്യ വൈസ് പ്രസിഡൻറ്, വനിത വികസന കോർപ്പറേഷൻ അധ്യക്ഷ, അങ്കമാലി നഗരസഭ കൗൺസിലർ, ജി.സി.ഡി.എയുടെ  ചെയർപേഴ്സൺ എന്നീ നിലകളിലും പ്രവർത്തിച്ചു.
1978-ൽ മാർക്സിസ്റ്റ് പാർട്ടി അംഗമായ ജോസഫൈൻ 1984 മുതൽ സി.പി.എമ്മിൻ്റെ എറണാകുളം ജില്ലാക്കമ്മറ്റി അംഗമായി.
1987 മുതൽ സി.പി.എം സംസ്ഥാന കമ്മറ്റിയിലും 2002 മുതൽ കേന്ദ്രക്കമ്മറ്റിയിലും അംഗമായിരുന്നു.
1987-ൽ അങ്കമാലിയിൽ നിന്നും 2006-ൽ മട്ടാഞ്ചേരിയിൽ നിന്നും 
2011-ൽ കൊച്ചിയിൽ നിന്നും നിയമസഭയിലേയ്ക്ക് മത്സരിച്ചെങ്കിലും പരാജയപ്പെട്ടു.
1989-ലെ ലോക്സഭ തിരഞ്ഞെടുപ്പിൽ ഇടുക്കിയിൽ നിന്ന് മത്സരിച്ചെങ്കിലും പരാജയപ്പെട്ടു.
സ്വകാര്യ ജീവിതം ഭർത്താവ് : പള്ളിപ്പാട്ട് പി.എ.മത്തായി ഏക മകൻ : മനു.
പി മരുമകൾ : ജ്യോത്സന
കണ്ണൂരിൽ നടന്ന സി.പി.എമ്മിൻ്റെ 23-ാം പാർട്ടി കോൺഗ്രസിൽ പങ്കെടുക്കവെ ഹൃദയാഘാതം ഉണ്ടായതിനെ തുടർന്ന് ചികിത്സയിലിരിക്കവെ 2022 ഏപ്രിൽ 10ന് അന്തരിച്ചു.
തിരഞ്ഞെടുപ്പുകൾ തിരഞ്ഞെടുപ്പുകൾ വർഷം മണ്ഡലം വിജയിച്ച സ്ഥാനാർത്ഥി പാർട്ടിയും മുന്നണിയും മുഖ്യ എതിരാളി പാർട്ടിയും മുന്നണിയും രണ്ടാമത്തെ മുഖ്യ എതിരാളി പാർട്ടിയും മുന്നണിയും 2006 മട്ടാഞ്ചേരി നിയമസഭാമണ്ഡലം വി.കെ. ഇബ്രാഹിം കുഞ്ഞ് മുസ്ലീം ലീഗ് , യു.ഡി.എഫ്. എം.സി. ജോസഫൈൻ സി.പി.എം. , എൽ.ഡി.എഫ്. 1989 ഇടുക്കി ലോകസഭാമണ്ഡലം പാലാ കെ.എം. മാത്യു കോൺഗ്രസ് (ഐ.) യു.ഡി.എഫ്. എം.സി. ജോസഫൈൻ സി.പി.എം. , എൽ.ഡി.എഫ്. അവലംബം ↑ "mc josephine passess away | എം.സി ജോസഫൈൻ അന്തരിച്ചു | Mangalam" https://www.mangalam.com/news/detail/557836-latest-news-mc-josephine-passess-away.html ↑ "എം.സി.ജോസഫൈൻ നിലപാടിൽ രാജിയില്ലാതെ | MC Josephine | Manorama Online" https://www.manoramaonline.com/news/kerala/2022/04/10/tribute-to-mc-josephine.html ↑ ↑ ↑ ↑ ↑ ↑ ↑ ↑ ↑ https://www.mathrubhumi.com/news/kerala/cpm-demands-josephine-s-resignation-1.5778979 ↑ ↑ ↑ http://www.keralaassembly.org M. C. Josephine എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
എം.സി. ജേക്കബ്
വ്യവസായ രംഗത്തെ സമഗ്ര സംഭാവനകൾക്ക് കേരളാ സംസ്ഥാന സർക്കാർ സമ്മാനിക്കുന്ന പ്രഥമ പുരസ്കാരം കരസ്ഥമാക്കിയ വ്യക്തിയാണ് എം. സി. ജേക്കബ് (ഏപ്രിൽ 22, 1933 - ജൂൺ 5, 2011).
ആലുവായ്ക്കു സമീപമുള്ള കിഴക്കമ്പലത്തെ അന്നാ-കിറ്റക്‌സ് ഗ്രൂപ്പ് കമ്പനികളുടെ ഉടമയാണ് ഇദ്ദേഹം .
വ്യവസായം കിഴക്കമ്പലത്തെ അന്നാ കിറ്റക്സ് കമ്പനി (കിറ്റക്സ് ലിമിറ്റഡ്)
1968 - ലാണ് ഇദ്ദേഹം അന്ന-അലുമിനിയം എന്ന പേരിൽ കിഴക്കമ്പലത്ത് വ്യവസായം ആരംഭിക്കുന്നത്.
പത്താം തരം വിദ്യാഭ്യാസം പൂർത്തിയാക്കിയ ഇദ്ദേഹം വ്യവസായ സംരംഭകൻ, ആയുർവേദ ചികിത്സകൻ, സാമൂഹിക സേവകൻ എന്നീ മേഖലകളിൽ പ്രശസ്തനാണ്.
കമ്പനിയിലെ ജീവനക്കാർ ഇദ്ദേഹത്തെ ചാച്ചൻ എന്നാണ് ആദരപൂർവ്വം വിളിക്കുന്നത്.
ഒരു കർഷക കുടുംബത്തിൽ ജനിച്ച ജേക്കബ് അമ്മ അന്നയുടെ പേരിലാണ് കമ്പനി ആരംഭിച്ചത്.
ശുദ്ധമായ അലുമിനിയം പാത്രങ്ങളാണ് ആദ്യം പുറത്തിറക്കിയത്.
അന്നാ - അലുമിനിയം കമ്പനി തുടങ്ങി എട്ടു വർഷങ്ങൾക്ക് ശേഷമാണ് സാറാസ് എന്ന പേരിൽ കറിപ്പൊടികൾ വിപണിയിലിറക്കിയത്.
തുടർന്ന് 2 വർഷങ്ങൾക്ക് ശേഷം 1978-ൽ കിറ്റക്സ് (കിഴക്കമ്പലം ടെക്സ്റ്റയിൽസ് എന്നതിന്റെ ചുരുക്ക രൂപം) എന്ന ബ്രാൻഡിനു തുടക്കം കുറിച്ചു.
മുണ്ട്, ബെഡ്ഷീറ്റ് എന്നിവയാണ് കിറ്റക്സ് ആദ്യം നിർമ്മിച്ചിരുന്നത്.
എം.സി. കമറുദ്ദീൻ ഇംഗ്ലീഷ് വിലാസം https://ml.wikipedia.org/wiki/M.
C._Kamaruddin
എം. സി. കമറുദ്ദീൻ , ഇന്ത്യൻ യൂണിയൻ മുസ്‌ലിം ലീഗിന്റെ നേതാവാണ്.
2019 ഒക്ടോബർ 24 ന് ഉപതിരഞ്ഞെടുപ്പിൽ മഞ്ജേശ്വരത്ത് നിന്ന് കേരള നിയമസഭാംഗമായി തിരഞ്ഞെടുക്കപ്പെട്ടു.
എ.പി. മുഹമ്മദ് കുഞ്ഞിയുടെ മകനാണ്.
1978 ൽ തളിപ്പറമ്പ് സർ സയ്യിദ് കോളേജിൽ നിന്ന് പ്രീ ഡിഗ്രി വിദ്യഭ്യാസം പൂർത്തിയാക്കി.
പി. ബി. അബ്ദുൾ റസാക്കിന്റെ മരണത്തെത്തുടർന്ന് ഒഴിവ് വന്ന മഞ്ജേശ്വരം നിയമസഭാ മണ്ഡലത്തിൽ , കാസർകോഡ് മുസ്ലിം ലീഗ് ജില്ലാ അദ്യക്ഷനായ എം. സി. കമറുദ്ദീൻ, ഉപതിരഞ്ഞെടുപ്പിൽ യുഡിഫ് സ്ഥാനാർത്ഥിയായി മത്സരിച്ചു.
2,14,779 രജിസ്റ്റർ ചെയ്ത വോട്ടർമാരുണ്ടായിരുന്നു മണ്ഡലത്തിൽ, 2019 ഒക്ടോബർ 21 ന് എം സി കമറുദ്ദീൻ 7923 വോട്ടുകൾക്ക് വിജയിച്ചു.
വിവാദങ്ങൾ സാമ്പത്തിക തട്ടിപ് 130 കോടി രൂപയുടെ സാമ്പത്തിക തട്ടിപ്പുമായി ബന്ധപെട്ടു വിവിധ പോലീസ് സ്റ്റേഷനുകളിൽ എംസി കമറുദ്ദീനെതിരെ നൂറിലധികം പരാതികൾ രജിസ്റ്റർ ചെയ്തിട്ടുണ്ട്.
മുസ്ലിം ലീഗ് ജില്ലാതല നേതാവ് ടി കെ പൂക്കോയ താങ്ങളോടൊപ്പം 700 ഓളം നിക്ഷേപകരുമായി 2017 ൽ കാസറഗോഡിൽ ഫാഷൻ ഗോൾഡ് എന്ന പേരിൽ ഒരു കമ്പനി ആരംഭിച്ചു.
എം. സി. കമറുദ്ദീൻ ചെയർമാനും മുസ്‌ലിം ലീഗ് ജില്ലാ വർക്കിംഗ് കമ്മിറ്റി അംഗം ടി കെ പൂക്കോ തനഗലും കമ്പനിയുടെ മാനേജിംഗ് ഡയറക്ടറായിരുന്നു.
2019 സെപ്റ്റംബറിൽ കമ്പനി അടച്ചുപൂട്ടി, പക്ഷേ വാഗ്ദാനം ചെയ്ത സാമ്പത്തിക വിഹിതം നിക്ഷേപകർക്ക് നലകിയില്ല.
കേരള പോലീസിന്റെ ക്രൈം ബ്രാച്ച് ക്രൈം ഇൻവെസ്റ്റിഗേഷൻ ഡിപ്പാർട്ട്‌മെന്റ് (സിബിസിഐഡി) 130 കോടിയുടെ സാമ്പത്തിക തട്ടിപ്പ് കേസ് ഇപ്പോൾ അന്വേഷിക്കുന്നത്.
കള്ളപ്പണം വെളുപ്പിച്ചതിന് എൻഫോഴ്‌സ്‌മെന്റ് ഡയറക്ടറേറ്റും (ഇഡി) കേസെടുത്തു.
സാമ്പത്തിക അഴിമതിയിൽ ഏർപ്പെടുന്നത് നിയമസഭാംഗങ്ങളുടെ പെരുമാറ്റച്ചട്ടത്തിന്റെ ലംഘനമായതിനാൽ, കേരള നിയമസഭയിലെ പ്രിവിലേജുകളും എത്തിക്സും സംബന്ധിച്ച കമ്മിറ്റി ഇക്കാര്യത്തിൽ അന്വേഷണം ആരംഭിച്ചു.
തട്ടിപ്പ് പുറത്തുവന്നതിനെ തുടർന്ന് ഐക്യ ജനാധിപത്യ മുന്നണി കാസർകോഡ് ജില്ലാ അദ്ധ്യക്ഷസ്ഥാനത്തു നിന്ന് അദ്ദേഹത്തെ മാറ്റി.
ഇന്ത്യൻ യൂണിയൻ മുസ്‌ലിം ലീഗിന്റെ കാസറഗോഡിലെ ജില്ലാ സെക്രട്ടറി സ്ഥാനത്തുനിന്നും അദ്ദേഹം രാജിവച്ചു.
എം.സി. കമറുദ്ദീനും കസാർകോഡ് ജില്ലാ പഞ്ചായത്ത് പ്രസിഡന്റ് എ.ജി.സി. ബഷീറും തൃക്കരിപ്പൂർ ആർട്സ് ആൻഡ് സയൻസ് കോളേജിന് ആവശ്യമായ അനുമതി വാഗ്ദാനം ചെയ്ത് 85 പേരിൽ നിന്ന് 5 ലക്ഷം വീതം പിരിച്ചെടുത്ത തട്ടിപ്പ് കേസും നിലനിൽക്കുന്നുണ്ട്.
ഇന്നുവരെ കോളേജിന് കണ്ണൂർ സർവകലാശാലയിൽ നിന്ന് അഫിലിയേഷൻ ലഭിച്ചിട്ടില്ല.
എം.സി. ചെറിയാൻ ഈ ലേഖനം ഏതെങ്കിലും സ്രോതസ്സുകളിൽ നിന്നുള്ള വേണ്ടത്ര തെളിവുകൾ ഉൾക്കൊള്ളുന്നില്ല.
(2021 ഒക്ടോബർ) ദയവായി യോഗ്യങ്ങളായ സ്രോതസ്സുകളിൽ നിന്നുമുള്ള അവലംബങ്ങൾ ചേർത്ത് ലേഖനം മെച്ചപ്പെടുത്തുക .
ഈ ലേഖനം പ്രതിപാദ്യവിഷയത്തെക്കുറിച്ച് പ്രാഥമികവിവരങ്ങൾ പോലും നൽകാത്ത ഒറ്റവരിലേഖനമായി  2021 ഒക്ടോബർ മുതൽ തുടരുന്നു.
എം.സി. ചെറിയാൻ
റാന്നിയുടെ മുന്ന് എം ൽ എ പത്തനംതിട്ടയിലെ പ്രഥമ ജില്ലാ കോൺഗ്രസ് കമ്മറ്റി പ്രസിഡൻറ് ആയിരുന്ന എം.സി.ചെറിയാൻ
എം.സി. നമ്പൂതിരിപ്പാട് ഇംഗ്ലീഷ് വിലാസം https://ml.wikipedia.org/wiki/M.
_Nambudiripad എം.സി.നമ്പൂതിരിപ്പാട്
കേരളത്തിലെ ശാസ്ത്രസാഹിത്യരചയിതാക്കളുടെ ആദ്യതലമുറയിൽപെട്ട പ്രമുഖനാണു് എം. സി. നമ്പൂതിരിപ്പാട് (ജനനം:1919 ഫെബ്രുവരി 2 മരണം:2012 നവംബർ 26 ).
കേരളത്തിലെ ആദ്യത്തെ ശാസ്ത്രസാഹിത്യസംഘടനയായ കേരള ശാസ്ത്രസാഹിത്യ സമിതിയുടെ സ്ഥാപകനേതാക്കളിൽ ഒരാളായിരുന്നു അദ്ദേഹം.
പിൽക്കാലത്ത് കേരള ശാസ്ത്രസാഹിത്യ പരിഷത്തിലും അദ്ദേഹം സജീവമായി പ്രവർത്തിച്ചു.
93-ആം വയസ്സിൽ അന്തരിച്ചു.
തൻറെ 92-ആമത്തെ വയസ്സിലാണു് "ശാസ്ത്രത്തിന്റെ സാമൂഹ്യധർമ്മങ്ങൾ” എന്ന കൃതി അദ്ദേഹം വിവർത്തനം ചെയ്ത് പ്രസിദ്ധീകരിക്കുന്നത് .
ജോൺ ഡെസ്മോണ്ട് ബെർണാൽ രചിച്ച സോഷ്യൽ ഫങ്ഷൻസ് ഓഫ് സയൻസ് എന്ന ബൃഹദ് ഗ്രന്ഥത്തിന്റെ നേരിട്ടുള്ള വിവർത്തനമാണു് പരിഷത്ത് പ്രസിദ്ധീകരിച്ച ഈ കൃതി.
മൂത്തിരിങ്ങോട്ട് ചിത്രഭാനു നമ്പൂതിരിപ്പാട് എന്ന പൂർണ്ണനാമമുള്ള എം.സി. നമ്പൂതിരിപ്പാട്  1919 ഫെബ്രുവരി 2 നു് പട്ടാമ്പി മണ്ണാങ്ങോട് മൂത്തിരിങ്ങോട്ട് മനയിൽ, സുബ്രഹ്മണ്യൻ നമ്പൂതിരിപ്പാടിന്റെയും  ഒളപ്പമണ്ണ മനയിലെ സാവിത്രി അന്തർജ്ജനത്തിന്റെയും മകനായി ജനിച്ചു.
സാമൂഹ്യപരിഷ്കർത്താവായിരുന്ന ഭവത്രാദൻ നമ്പൂതിരിപ്പാട് മൂത്ത സഹോദരനായിരുന്നു.
ഒറ്റപ്പാലം ഹൈ സ്കൂൾ, കോഴിക്കോട് സാമൂതിരി കോളേജ്  (ഇപ്പോൾ ഗുരുവായൂരപ്പൻ കോളേജ്), തിരുച്ചിറപ്പിള്ളി സെന്റ് ജോസഫ് കോളേജ് (ഭൗതികശാസ്ത്രത്തിൽ ബിരുദം) , തിരുവനന്തപുരം പബ്ലിൿ ഹെൽത്ത് ലാബറട്ടറി എന്നിവിടങ്ങളിൽ വിദ്യാഭ്യാസം പൂർത്തിയാക്കി.
അവസാന കാലം വരെ തൃശ്ശൂരിലെ പോളിക്ലിനിൿ എന്ന സ്ഥാപനത്തിന്റെ മാനേജിങ്ങ് ഡയറക്ടറായി തുടർന്ന അദ്ദേഹം വളരെ ഊർജ്ജസ്വലനായി ശാസ്ത്രസാഹിത്യരചനകളിലും തന്റെ ഔദ്യോഗികരംഗത്തും പ്രവർത്തിച്ചിരുന്നു.
തൃശ്ശൂർ നമ്പൂതിരി യോഗക്ഷേമ വിദ്യാഭ്യാസ ട്രസ്റ്റിന്റെ പ്രസിഡണ്ടായും പ്രവർത്തിച്ചു.
ശാസ്ത്രസാഹിത്യ പരിഷത്ത് കേന്ദ്ര നിർവ്വാഹക സമിതി അംഗമായിരുന്നു.
ശാസ്ത്രഗതി, യുറീക്ക എഡിറ്ററായും പ്രവർത്തിച്ചിട്ടുണ്ട്.
കുടുംബം ഒറ്റനോട്ടത്തിൽ
അച്ഛൻ :    മൂത്തിരിങ്ങോട്ട് സുബ്രഹ്മണ്യൻ നമ്പൂതിരിപ്പാട്  (അനുജൻ മൂത്തിരിങ്ങോട്)
അമ്മ :    സാവിത്രി അന്തർജനം (ഒളപ്പമണ്ണ മന)
സഹോദരീസഹോദരന്മാർ : ഭവത്രാതൻ നമ്പൂതിരിപ്പാട് (കുഞ്ഞൻ) സാവിത്രി അന്തർജനം (മന്ത്രേടത്ത് മന) പാർവതി അന്തർജനം (പനമന) നാരായണൻ നമ്പൂതിരിപ്പാട്   (എം.എൻ.നമ്പൂതിരിപ്പാട് - കുഞ്ഞേട്ടൻ) ഉമ അന്തർജനം (കടലായിൽ മന)
ചെറിയമ്മ :    1.
സാവിത്രി അന്തർജനം (തേനഴി മന)   (അച്ഛന്റെ രണ്ടാമത്തെ പത്‌നി)
മക്കൾ :    (i) ജയന്തൻ നമ്പൂതിരിപ്പാട്  (കുഞ്ഞനുജൻ)
(ii) കൃഷ്ണൻ നമ്പൂതിരിപ്പാട്
ആര്യ അന്തർജനം (കിള്ളിമംഗലം) (അച്ഛന്റെ മൂന്നാമത്തെ പത്‌നി)
മക്കൾ :    (i) അഷ്ടമൂർത്തി നമ്പൂതിരിപ്പാട്  (എം.എ.നമ്പൂതിരിപ്പാട് - കുഞ്ഞുണ്ണി)
(ii) സുബ്രഹ്മണ്യൻ നമ്പൂതിരിപ്പാട്      (ഡോ.എം.എസ്.നമ്പൂതിരിപ്പാട് - കുഞ്ഞിക്കുട്ടൻ)
അപ്ഫന്മാർ :    1.
ഭവത്രാതൻ നമ്പൂതിരിപ്പാട് - (വലിയപ്ഫൻ)  വിവാഹം :
(i) മണക്കുളം കോവിലകം.
(ii) കരിയാട്ടിൽ വീട്
ജയന്തൻ നമ്പൂതിരിപ്പാട് - (കുഞ്ഞപ്ഫൻ)
വിവാഹം :   പേരൂർനായർ വീട്.
വലിയച്ഛൻ : ചിത്രഭാനു മൂത്തിരിങ്ങോട് (കുട്ടൻ)
വലിയമ്മമാർ (വലിയച്ഛന്റെ പത്‌നിമാർ) :
പാർവതി അന്തർജനം (ഏലങ്കുളം മന)
ഉമ അന്തർജനം (കോടനാട്ട് മന)
എം.സി.നമ്പൂതിരിപ്പാട് (കുഞ്ചു ; ഗ്രന്ഥകർത്താവ്)
ഭാര്യ : കാളി അന്തർജനം (നെന്മിനി മന)
മക്കൾ : എം.സി.സുബ്രഹ്മണ്യൻ (കുഞ്ഞുണ്ണി) : എം.സി.നാരായണൻ : എം.സി.മോഹനൻ : എം.സി.സാവിത്രി കൃതികൾ
പതിനേഴോളം ശാസ്ത്രഗ്രന്ഥങ്ങൾ  പ്രസിദ്ധീകരിച്ചു .
നിരവധി കൃതികൾ മലയാളത്തിലേക്ക് വിവർത്തനം ചെയ്തിട്ടുണ്ട്.
ശാസ്ത്രസാഹിത്യപരിഷത്തിന്റെ പ്രസിദ്ധീകരണങ്ങളായ യൂറീക്ക , ശാസ്ത്രഗതി, ശാസ്ത്രകേരളം എന്നിവയിൽ നിരവധി ലേഖനങ്ങൾ പ്രസിദ്ധീകരിച്ചിട്ടുണ്ട്.
*മംഗളോദയം, ജയകേരളം, പരിഷത് ദ്വൈവാരികം തുടങ്ങിയ മലയാളത്തിലെ പ്രസിദ്ധമായിരുന്ന സാംസ്കാരിക പ്രസിദ്ധീകരണങ്ങളിലും മാതൃഭൂമിയിലും ലേഖകനായും * "യോഗക്ഷേമം"  "ഉണ്ണിനമ്പൂതിരി" മാസികകളുടെ എഡിറ്ററായും പ്രവർത്തിച്ചു.
സ്വന്തം കൃതികൾ സയൻസിന്റെ വികാസം (1948) ശാസ്ത്രദൃഷ്ടിയിലൂടെ മദ്രാസ് സർക്കാർ (1950) ഭൂമിയുടെ ആത്മകഥ (1954) ചൊവ്വാ (മനുഷ്യൻ ഭാരത സർക്കാർ അവാർഡ്) സയൻസിന്റെ വെളിച്ചത്തിൽ (1955) ശാസ്ത്രസമീക്ഷ (1967) കോപ്പർനിക്കസ്സും കൂട്ടുകാരും (1979) ഞാൻ ഓർക്കുന്നു -ആത്മകഥ (2014) വിവർത്തനങ്ങൾ ശാസ്ത്രം ചരിത്രത്തിൽ (നാലു ഭാഗം) (ജെ.ഡി. ബർണാൽ) എം.എ.ക്കാരന്റെ മരണവിലാപം - മുൽക്ക് രാജ് ആനന്ദ് മാൻകുട്ടി - റൗലിങ്‌സ് (1956) വിജയം എന്റെ കൈകളിൽ - ഹറോൾഡ് റസ്സൽ എന്റെ ജീവിതവും ചിന്തയും - ആൽബർട്ട് ഷൈ്വറ്റ്‌സർ (1957) ചരിത്രദർശനം - എം.എൻ.റോയ് (1995) ശാസ്ത്രത്തിന്റെ സാമൂഹികധർമം - ജെ.ഡി.ബർണൽ (2011) പുരസ്‌കാരങ്ങൾ സയൻസിന്റെ വികാസം - മലയാളത്തിലെ നല്ല പുസ്തകത്തിനുള്ള മദിരാശി ഗവണ്മെന്റിന്റെ പുരസ്‌കാരം.
ശാസ്ത്രദൃഷ്ടിയിലൂടെ - മലയാളത്തിലെ നല്ല പുസ്തകത്തിനുള്ള മദിരാശി ഗവണ്മെന്റിന്റെ പുരസ്‌കാരം.
ഭൂമിയുടെ ആത്മകഥ - നവസാക്ഷരർക്കായെഴുതിയ പുസ്തകത്തിനുള്ള പുരസ്‌കാരം.
ചൊവ്വാമനുഷ്യൻ - നവസാക്ഷരർക്കായെഴുതിയ പുസ്തകത്തിനുള്ള പുരസ്‌കാരം.
ശാസ്ത്രം ചരിത്രത്തിൽ - 4 വാള്യം.
2002ലെ ഏറ്റവും നല്ല വിവർത്തന കൃതിക്കുള്ള അവാർഡ് - കേരള സാഹിത്യ അക്കാദമി, 2003 മെയ് 6.
ശാസ്ത്രം ചരിത്രത്തിൽ - തൃശ്ശൂർ റോട്ടറി ക്ലബ്ബിന്റെ സാഹിത്യ അവാർഡ് ശാസ്ത്രം ചരിത്രത്തിൽ - എം.എൻ.സത്യാർഥി ട്രസ്റ്റ് അവാർഡ് സമഗ്രസംഭാവനയ്ക്കുള്ള സി.അച്ചുതമേനോൻ അവാർഡ് (2008) തൃശ്ശൂർ മാനേജ്‌മെന്റ് അസോസിയേഷൻ Lifetime Achievement Award (2009) ഒ.എം.സി.നാരായണൻ നമ്പൂതിരിപ്പാട് സ്മാരക ദേവീ പ്രസാദം ട്രസ്റ്റ് വക സ്‌നേഹോപഹാരം.
Wikimedia Commons has media related to Category:M.
_Nambudiripad .
അവലംബം ↑ {{ citation }} : Check date values in: | accessdate= ( help ) ↑ "എം.സി. ആക്ടീവ് @92" : പുറം 10,  മാതൃഭൂമി ദിനപത്രം ജനുവരി 10, 2012
എം.സി യുടെ ആത്മകഥ ഞാൻ ഓർക്കുന്നു-പ്രസാദനം ഃ കേരള ശാസ്ത്രസാഹിത്യ പരിഷത്ത്
എം.സി. റോഡ്‌ ഇംഗ്ലീഷ് വിലാസം https://ml.wikipedia.org/wiki/Main_Central_Road മെയിൻ സെൻ‌ട്രൽ റോഡിന്റെ രൂപരേഖ 1936-ലെ തിരുവിതാംകൂർ ഭൂമിശാസ്ത്രപുസ്തകത്തിൽ നൽകിയിരിക്കുന്ന എം.സി. റോഡിന്റെ ഭൂപടം
കേരളത്തിലെ ഒരു പ്രധാനപ്പെട്ട സംസ്ഥാനപാതയാണ് എം.സി. റോഡ് അഥവാ മെയിൻ സെൻട്രൽ റോഡ് (ആദ്യകാലഗ്രന്ഥങ്ങളിൽ മെയിൻ റോഡ് എന്ന പേരിലും പരാമർശിക്കപ്പെടുന്നു ).
തിരുവനന്തപുരം മുതൽ വടക്ക് അങ്കമാലി വരെ ഇത് പ്രധാന പട്ടണങ്ങളെ ബന്ധിപ്പിക്കുന്നു.
കേരള സർക്കാരിന്റെ നേരിട്ടുള്ള നിയന്ത്രണത്തിലുള്ള എം.സി.റോഡിന് മൊത്തത്തിൽ 240.6 കി.
ദൈർഘ്യം ഉണ്ട്.
സംസ്ഥാന പാത -1 (SH-1) എന്നും അറിയപ്പെടുന്നു.
കേരള തലസ്ഥാനമായ തിരുവനന്തപുരത്തെ കേശവദാസപുരത്തുനിന്നും നിന്നു തുടങ്ങി വെമ്പായം , വെഞ്ഞാറമൂട് , കിളിമാനൂർ , നിലമേൽ , ചടയമംഗലം , ആയൂർ , കൊട്ടാരക്കര , അടൂർ , പന്തളം , ചെങ്ങന്നൂർ , തിരുവല്ല , , ചങ്ങനാശ്ശേരി , ചിങ്ങവനം , കോട്ടയം , ഏറ്റുമാനൂർ , കുറവിലങ്ങാട് , കൂത്താട്ടുകുളം , മൂവാറ്റുപുഴ , പെരുമ്പാവൂർ , കാലടി വഴി അങ്കമാലി വരെ നീളുന്ന ഈ പാത അങ്കമാലിയിൽ ദേശീയപാത 47 -ൽ ചേരുന്നു.
തിരുവനന്തപുരം , കൊല്ലം , പത്തനംതിട്ട , ആലപ്പുഴ , കോട്ടയം , എറണാകുളം എന്നീ ജില്ലകളിലൂടെയാണ് ഈ പാത കടന്നു പോകുന്നത്.
എം.സി. റോഡിനടുത്തുള്ള പ്രധാന പട്ടണങ്ങൾ തിരുവനന്തപുരം കിളിമാനൂർ കൊട്ടാരക്കര അടൂർ പന്തളം ചെങ്ങന്നൂർ തിരുവല്ല ചങ്ങനാശ്ശേരി ചിങ്ങവനം കോട്ടയം ഏറ്റുമാനൂർ കുറവിലങ്ങാട് കൂത്താട്ടുകുളം മൂവാറ്റുപുഴ പെരുമ്പാവൂർ കാലടി അങ്കമാലി കുറിപ്പുകൾ ൧ 1936-ൽ തിരുവിതാംകൂറിൽ നിന്നും പുറത്തിറങ്ങിയ ഭൂമിശാസ്ത്രപാഠപുസ്തകത്തിൽ പലയിടത്തും മെയിൻ റോഡ് എന്ന പേരിൽ മാത്രമായി ഈ പാത പരാമർശിക്കപ്പെടുന്നുണ്ട്.
ദേശീയപാതയുണ്ടാകുന്നതിന് മുമ്പ് അങ്കമാലി കഴിഞ്ഞുള്ള കറുകുറ്റി വരെ എം.സി. റോഡ് ഉണ്ടായിരുന്നു.
എം.സി. എഷർ ഇംഗ്ലീഷ് വിലാസം https://ml.wikipedia.org/wiki/M.
C.Escher
മൗറിറ്റ്സ് കോർണേലിയസ് ഏഷർ ( Dutch pronunciation: [ˈmʌurɪts kɔrˈneːlɪs ˈɛsxər ] ; 17 June 1898 – 27 March 1972) പ്രശസ്തനായ ഒരു ഡച്ച് ചിത്രകാരൻ ആയിരുന്നു.
പ്രധാനമായും വുഡ്കട്ടുകൾ , ലിത്തോഗ്രാഫുകൾ , മെസോടിന്റുകൾ എന്നീ സങ്കേതങ്ങൾ ഉപയോഗിച്ചായിരുന്നു അദ്ദേഹത്തിന്റ ചിത്രരചന.
അസാധ്യവസ്തുക്കൾ ( Impossible object ), അനന്തത , പ്രതിഫലനം , സമമിതി , വീക്ഷണകോൺ ( perspective ), അതിവലയജ്യാമിതി ( hyperbolic geometry ), ടെസ്സല്ലഷൻ ( tessellations ) തുടങ്ങിയ ഗണിതശാസ്ത്രസങ്കേതങ്ങളുടെ സൗന്ദര്യം ആവാഹിയ്ക്കപ്പെട്ടതായിരുന്നു അദ്ദേഹത്തിന്റെ രചനകൾ.
ഔപചാരികമായി ഒരു ഗണിതശാസ്ത്രജ്ഞനല്ലായിരുന്നിട്ടും പല വിഖ്യാത ഗണിതശാസ്ത്രജ്ഞൻമാരുമായും അദ്ദേഹം ഇടപഴകുകയും ടെസ്സല്ലഷൻ എന്ന ഗണിതസങ്കേതത്തിൽ ഗവേഷണം നടത്തുകയും ചെയ്തിരുന്നു.
അദ്ദേഹത്തിന്റെ ആദ്യകാലരചനകൾ മിക്കതും പ്രകൃതിയിൽ നിന്നും പ്രചോദനം കൊണ്ടുള്ളതായിരുന്നു.
ഷഡ്പദങ്ങളേയും പ്രകൃതിദൃശ്യങ്ങളേയും ലിച്ചെൻ പോലെയുള്ള ചെടികളെയും സൂക്ഷ്മനിരീക്ഷണത്തിനു വിധേയമാക്കിയ അദ്ദേഹം തന്റെ രചനകളിൽ ഈ സൂക്ഷ്മത ആവാഹിച്ചു.
പിൽക്കാലത്തു് അദ്ദേഹം സ്പെയിനിലും ഇറ്റലിയിലും വ്യാപകമായി സഞ്ചരിയ്ക്കുകയും അവിടുത്തെ കെട്ടിടങ്ങളേയും നാഗരികദൃശ്യങ്ങളെയും വാസ്തുവിദ്യയെയും തന്റെ ചിത്രങ്ങളിൽ പകർത്തി.
അൽഹംബ്രയിലെയും ( Alhambra ) കോർഡോബയിലെ മെസ്ക്വീട്ടയിലെയും ടൈലിങ് അദ്ദേഹത്ത ആകർഷിയ്ക്കുകയും പിന്നീട് ഈ ടൈലിങ്ങുകളുടെ ഗണിതപരമായ സവിശേഷതകളിൽ അത്യധികം തല്പരനായി തീർന്നു.
അദ്ദേഹത്തിന്റെ രചനകൾ ശാസ്ത്രജ്ഞരുടെയും ഗണിതകാരന്മാരുടെയും സവിശേഷശ്രദ്ധയ്ക്ക് പാത്രമായിട്ടുണ്ട്.
ഏപ്രിൽ 1996ലെ സയന്റിഫിക് അമേരിക്കൻ ( scientific american ) മാസികയിൽ മാർട്ടിൻ ഗാർഡ്നർ അദ്ദേഹത്തെപ്പറ്റി എഴുതിയ ലേഖനം അദ്ദേഹത്തെ കൂടുതൽ പൊതുശ്രദ്ധയിൽ കൊണ്ടുവന്നു.
അതിനുമുൻപ് 1979'ൽ ഡഗ്ലസ് ഹോഫ്സ്റ്റാഡ്റ്റർ ( Douglas Hofstadter ) എഴുതിയ പ്രശസ്തവും പുലിറ്റ്സർ പുരസ്കാരം നേടിയതുമായ ഗ്വോഡൽ, എഷർ, ബാഹ് ( Gödel, Escher, Bach ) എന്ന പുസ്തകത്തിന്റ ഒരു പ്രമുഖ പ്രചോദനം എഷർ ആയിരുന്നു.
ഇത്രയേറെ ജനപ്രിയൻ ആയിരുന്നിട്ടും കലാലോകത്ത് അദ്ദേഹം അത്രയ്ക്കധികം ബഹുമാനിയ്ക്കപ്പെട്ടിരുന്നില്ല.
അദ്ദേഹത്തിന്റെ ജന്മനാടായ നെതർലാൻഡ്സിൽ പോലും അദ്ദേഹത്തിന്റെ ഒരു പ്രത്യവലോകനപ്രദർശനം സംഘടിപ്പിയ്ക്കുന്നത് അദ്ദേഹത്തിന് 70 വയസ്സ് ആയതിനു ശേഷം മാത്രമായിരുന്നു.
എന്നാൽ ഇരുപത്തൊന്നാം നൂറ്റാണ്ടിൽ ലോകത്താകമാനം അദ്ദേഹത്തിന്റ ചിത്രങ്ങളുടെ പ്രദർശനങ്ങൾ നടക്കുകയും അദ്ദേഹത്തിന്റെ കലാവാസന കൂടുതൽ അംഗീകരിയ്ക്കപ്പെടുകയും ചെയ്തു.
ജനനവും ആദ്യകാലജീവിതവും ഏഷറിന്റെ ജന്മഗൃഹം
1898 ജൂൺ 17നു നെതർലൻഡ്‌സിലെ ലിയുവാർഡൻ എന്ന പട്ടണത്തിൽ മൗറിറ്റ്സ് കോർണേലിയസ് ഏഷർ ജനിച്ചു.
ഇദ്ദേഹം ജനിച്ച ഭവനം ഇന്ന് പ്രിൻസസ്ഹോഫ് സെറാമിക് മ്യൂസിയത്തിന്റെ ഭാഗമാണ്.
ഒരു സിവിൽ എഞ്ചിനീയർ ആയിരുന്ന ജോർജ് അർണോൾഡ് ഏഷറിന്റെയും അദ്ദേഹത്തിന്റ രണ്ടാം ഭാര്യയായിരുന്ന സാറ ഗ്ലൈഷ്മാൻ'ന്റെയും മകനായിട്ടാണ് അദ്ദേഹം ജനിച്ചത്.1903'ൽ അദ്ദേഹത്തിന്റെ കുടുംബം ആൺഹേം എന്ന പട്ടണത്തിലേയ്ക്ക് താമസം മാറുകയും അദ്ദേഹം തന്റെ പ്രൈമറി, സെക്കന്ററി വിദ്യാഭ്യാസം ഇവിടെ നിർവഹിയ്ക്കുകയും ചെയ്തു.
അദ്ദേഹത്തിന്റെ കുടുംബവും സുഹൃത്തുക്കളും അദ്ദേഹത്ത 'മൗക്' എന്നാണ് വിളിച്ചിരുന്നത്.
ചിത്രകലയിൽ വളരെ മികച്ചു നിന്നിരുന്നുവെങ്കിലും പഠനകാര്യങ്ങളിൽ പുറകോട്ടായിരുന്നു.
1918'ൽ അദ്ദേഹം ഡെൽഫ്ത്തിലെ ടെക്നിക്കൽ കോളേജിൽ ചേർന്നു.
1919 മുതൽ 1922 വരെ ഹാർലെം സ്കൂൾ ഓഫ് ആർക്കിടെക്ചർ ആൻഡ് ഡെക്കറേറ്റീവ് ആർട്സ് എന്ന സ്ഥാപനത്തിൽ ചിത്രകലയും വുഡ്കട്ട് അധിഷ്ഠിതമായ കലാസൃഷ്ടികളുടെ നിർമ്മാണവും പഠിച്ചു.
അൽഹംബ്രയിലെ ഇത്തരം മൂറിഷ് ടെസ്സല്ലേഷൻസ് ഏഷറിന്റെ രചനകളെ സ്വാധീനിച്ചു
1922 അദ്ദേഹത്തിന്റെ ജീവിതത്തിലെ പ്രധാനപ്പെട്ട ഒരു വർഷം ആയിരുന്നു.
ഇക്കാലത്താണ് അദ്ദേഹം ആദ്യമായി ഇറ്റലി, സ്പെയിൻ എന്നീ രാജ്യങ്ങൾ സന്ദർശിയ്ക്കുന്നത്.
സ്പെയിനിലെ ഗ്രനാഡയിലെ പതിനാലാം നൂറ്റാണ്ടിൽ പണികഴിപ്പിച്ച അൽഹംബ്രയിയുടെ ( Alhambra ) മൂറിഷ് വാസ്തുവിദ്യ ( Moorish architecture ) അദ്ദേഹത്തെ വളരെ ആകർഷിച്ചു.
അവിടുത്തെ അലങ്കാരപ്പണികൾ പ്രധാനമായും ജ്യാമിതീയസമമിതിയിൽ അധിഷ്ഠിതമായതായിരുന്നു.
ചുമരുകളിലും മച്ചുകളിലും കാണപ്പെട്ടിരുന്ന അലങ്കാരടൈലുകളുടെ സമമിതമായ ഡിസൈൻ അദ്ദേഹത്തിൽ സവിശേഷ താല്പര്യം ഉണർത്തി.
അദ്ദേഹത്തിന്റെ പിൽക്കാല രചനകളിൽ ഈ ടെസ്സല്ലഷനുകളുടെ സ്വാധീനം വ്യക്തമായി കാണാം.
തുടർജീവിതം
1923 മുതൽ 1935 വരെ അദ്ദേഹം ഇറ്റലിയിലെ റോമിൽ ആണ് താമസിച്ചിരുന്നത്.
ഇവിടെ വെച്ചാണ് അദ്ദേഹം തന്റെ ഭാര്യയായി മാറിയ ജെറ്റ ഉമീക്കറിനെ കണ്ടുമുട്ടുന്നതും വിവാഹം കഴിയ്ക്കുന്നതും.
ഇക്കാലത്ത് അദ്ദേഹം ഇറ്റലിയിലും സ്പെയിനിലും മാറിമാറി സഞ്ചരിയ്ക്കുകയും കലാസൃഷ്ടികൾ നടത്തുകയും ചെയ്തിരുന്നു.
എന്നാൽ ഇക്കാലത്തെ സൃഷ്ടികൾ മിയ്ക്കതും സ്വന്തം നിരീക്ഷണങ്ങളുടെ നേർപ്പതിപ്പുകൾ (observational) ആയിരുന്നു.
എന്നാൽ 1937'നു ശേഷം അദ്ദേഹത്തിന്റെ കലാസൃഷ്ടികൾ മിയ്ക്കതും സ്റ്റുഡിയോയ്ക്കകത്താണ് രൂപപ്പെട്ടിരുന്നത്.
അതോടെ നിരീക്ഷണത്തിനു പകരം ജ്യാമിതീയവിശകലനങ്ങളും ഭാവനയും അദ്ദേഹത്തിന്റെ കലാസൃഷ്ടികളുടെ അടിസ്ഥാനമായി മാറി.
1935'ഓടെ രാഷ്ട്രീയകാരണങ്ങളാൽ ഇറ്റലിയിലെ വാസം അദ്ദേഹത്തിനു മടുക്കുകയും സ്വിറ്റ്സർലൻഡിലേയ്ക്ക് താമസം മാറ്റുകയും ചെയ്തു.
1941 മുതൽ 1970 വരെ തന്റെ ജന്മദേശമായിരുന്ന നെതർലൻഡ്‌സിൽ തന്നെയായിരുന്നു അദ്ദേഹം വസിച്ചിരുന്നത്.
1970ൽ അദ്ദേഹം നെതെർലാൻഡ്സിലെ റോസാ സ്പയർ ഹുയിസ് ( Rosa Spier Huis ) എന്ന സ്ഥലത്തേയ്ക്ക് മാറുകയും 1972 മാർച്ച് 27നു അദ്ദേഹം ഹിൽവെർസം'ലെ ( Hilversum ) ഒരു ആശുപത്രിയിൽ തന്റെ 73'ആം വയസ്സിൽ മരിയ്ക്കുകയും ചെയ്തു.
എഷറിന്റെ രചനകളും അവയിലെ ഗണിതശാസ്ത്രസ്വാധീനവും
എഷറിന്റെ രചനകളെല്ലാം ഗണിതത്തിന്റെ സങ്കേതങ്ങളിൽ അധിഷ്ഠിതമാണ്.
ജനപ്രിയനായിരിയ്ക്കുമ്പോഴും കലാലോകം അദ്ദേഹത്തെ വേണ്ടവിധത്തിൽ അംഗീകരിയ്ക്കാത്തതിന് ഇതൊരു കാരണമായേക്കാം.
അദ്ദേഹത്തിന്റെ രചനകളിലെ മൗലികതയും ഗണിതനിഘൂടതകളും എല്ലാവരും അംഗീകരിയ്ക്കുന്നുണ്ടെകിലും അവ അത്ര കാവ്യാത്മകമല്ലെന്നാണ് ഒരു അഭിപ്രായം..
ഒരു പ്രതലത്തിന്റെ ക്രമമായ വിഭജനം (ടെസ്സല്ലേഷൻ) ആയിരുന്ന അദ്ദേഹത്തിന്റ ഒരു പ്രിയപ്പെട്ട ഗണിതശാസ്ത്രസങ്കേതം.
അൽഹംബ്രയിലെയും ( Alhambra) കോർഡോബയിലെ മെസ്ക്വീട്ടയിലെയും ടൈലിങ് വസ്തുവിദ്യകൾ അദ്ദേഹത്തെ വളരെ ആകർഷിച്ചിരുന്നു.
ഇതിൽ നിന്നും പ്രചോദനം കൊണ്ടാണ് അദ്ദേഹത്തിന്റെ ടെസ്സല്ലേഷൻ അടിസ്ഥാനമാക്കിയുള്ള പല രചനകളും.
വളരെ ലഘുവായ ജ്യാമിതീയ രൂപങ്ങളിൽ തുടങ്ങിയ അദ്ദേഹത്തിന്റെ ടൈലുകൾ പിന്നീട് പക്ഷികളും മത്സ്യങ്ങളും ഉഭയജീവികളും പോലെയുള്ള സങ്കീർണ ആകൃതികളിൽ രൂപപ്പെട്ടു തുടങ്ങി.
സ്റ്റഡി ഓഫ് റെഗുലർ ഡിവിഷൻ ഓഫ് ദി പ്ലെയിൻ വിത്ത് റെപ്‌റ്റൈൽസ്(1939), മെറ്റാമോർഫോസിസ്(1937), ഡേ ആൻഡ് നൈറ്റ്(രാത്രിയും പകലും, 1938) തുടങ്ങിയവ ടെസ്സല്ലേഷന്റെ സാധ്യതൾ ഉപയോഗപ്പടുത്തിയിട്ടുള്ള രചനകളാണ്.
ജ്യാമിതി ആയിരുന്നു അദ്ദേഹത്തിന്റെ മറ്റൊരു പ്രചോദനം.
അദ്ദേഹത്തിന് ഔപചാരികമായ ഗണിത വിദ്യാഭ്യാസം ലഭിച്ചിരുന്നില്ല.
അതിനാൽ അദ്ദേഹത്തിന്റെ ഗണിത വിജ്ഞാനം സ്വയം ആർജിതവും ദൃശ്യങ്ങളെ അടിസ്ഥാനപ്പെടുത്തിയുള്ളതുമായിരുന്നു.
അതിനാൽ ജ്യാമിതി സ്വാഭാവികമായിത്തന്നെ അദ്ദേഹത്തിന്റെ രചനകളെ സ്വാധീനിച്ചു.
വീക്ഷണകോണുകളെ അദ്ദേഹം സമർത്ഥമായി ഉപയോഗിച്ചു.
തൽഫലമായി ഉണ്ടായ സങ്കീർണരചനകൾ 'അസാദ്ധ്യവസ്തുക്കളെ' ചിത്രീകരിച്ച ഒരു ഫലം ഉണ്ടാക്കി.
സ്റ്റിൽ ലൈഫ് ആൻഡ് സ്ട്രീറ്റ്(1937), റിലേറ്റിവിറ്റി(1953), ഹൗസ് ഓഫ് സ്റ്റയേഴ്‌സ്(1951) തുടങ്ങിയ ചിത്രങ്ങൾ അസാദ്ധ്യവസ്തുക്കളുടെ ചിത്രീകരണത്തിന് ഉദാഹരണങ്ങളാണ്..
അടിസ്ഥാന ത്രിമാനരൂപങ്ങളെ (platonic solids) അദ്ദേഹം തന്റെ രചനകളിൽ ധാരാളമായി ഉപയോഗിച്ചിട്ടുണ്ട്.
1952'ൽ രചിച്ച ഗ്രാവിറ്റേഷൻ എന്ന ജലഛായാചിത്രം അത്തരം ഒരു സ്റ്റെല്ലേറ്റഡ് ഡോഡെകാഹെഡ്രോണെ ചിത്രീകരിയ്ക്കുന്നു.
1948 ലെ സ്റ്റാർസ് എന്ന വുഡ് എൻഗ്രേവ്ഡ് പ്രിന്റ് അഞ്ചു തരത്തിലുള്ള സ്റ്റെല്ലേറ്റഡ് ത്രിമാനരൂപങ്ങളെയും ഉപയോഗിച്ചുള്ളതാണ്.
അനന്തതയും അതിവലയ ജ്യാമിതിയും അദ്ദേഹത്തിന്റെ ഇഷ്ടപ്പെട്ട മറ്റു വിഷയങ്ങളായിരുന്നു.
അദ്ദേഹത്തിന്റെ വാട്ടർഫാൾ, അസെന്റിങ് ആൻഡ് ഡിസെൻഡിങ് എന്നീ ചിത്രങ്ങൾ അനന്തമായ ചലനത്തിന്റെ പ്രതിരൂപങ്ങൾ ആയിരുന്നു.
പ്രധാന രചനകൾ ഡേ ആൻഡ് നൈറ്റ്(രാത്രിയും പകലും)
ഡേ ആൻഡ് നൈറ്റ്
1938 രചിയ്ക്കപ്പെട്ട ഈ ചിത്രം വുഡ് കട്ട് സങ്കേതം ഉപയോഗിച്ച് ജപ്പാൻ പേപ്പറിൽ പ്രിന്റ് ചെയ്യപ്പെട്ടതാണ്.
1930 കളിൽ എഷറിനുണ്ടായ ഭ്രമങ്ങളിലൊന്നാണ് ഒരു പ്രതലത്തെ സമമായി എങ്ങനെ വിഭജിയ്ക്കാം എന്ന്.
ഈ തീം'ലുള്ള ഒരു പരീക്ഷണമാണ് ഈ ചിത്രം.
ഒരു ഗ്രാമദൃശ്യമാണ് ഇവിടുത്തെ പ്രതലം.
ഇതിനെ തലങ്ങും വിലങ്ങും ക്രമമായി ഭാഗിയ്ക്കുന്ന പക്ഷികളുടെ ഒരു പറ്റം.
അതിൽ വലത്തേയ്ക്ക് പറക്കുന്ന ഒരു പറ്റം വെളുത്ത പക്ഷികളും ഇടത്തേയ്ക്ക് പറക്കുന്ന മറ്റൊരുപക്ഷം കറുത്ത പക്ഷികളും.
ഈ രണ്ടു കൂട്ടങ്ങളും പരസ്പരം ഇടകലർന്നാണ് കാണപ്പെടുന്നത്.
കറുത്ത കൂട്ടത്തിലെ പക്ഷികളുടെ ഇടയിലുള്ള ശൂന്യസ്ഥലം വെളുപ്പാണ്.